
МИНИСТЕРСТВО НА ОКОЛНАТА СРЕДА И ВОДИТЕ

        
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

Представено от Пламенка Венециева Цветкова, уведомление за инвестиционно предложение (ИП) за: «Отглеждане на овце в животновъден обект», в сграда с идентификатор 39846.352.3.4, в поземлен имот с идентификатор 39846.352.3., гр. Криводол, общ. Криводол, обл. Враца,     
Във връзка с внесено в РИОСВ- Враца уведомление от: Пламенка Венециева Цветкова  за инвестиционно предложение (ИП) за: «Отглеждане на овце в животновъден обект», в сграда с идентификатор 39846.352.3.4, в поземлен имот с идентификатор 39846.352.3., гр. Криводол, общ. Криводол, обл. Враца,   на основание чл.5, ал.2 от Наредбата за ОВОС, РИОСВ- Враца уведомява за следното: 

 
І. По отношение на изискванията на глава шеста, раздел трети на Закона за опазване на околната среда (ЗООС): 


Съгласно представената информация (в уведомлението) се предвижда извършване на следните дейности: 

Предвижда се Отглеждане на овце в животновъден обект. 

 
Не се предвижда ново строителство. Отглеждането ще се извършва в съществуваща сграда- 101 (сто и един) бр. овце. 

 
Технология на отглеждане- оборно-пасищно. 

 
Предвижда се увеличаване броя на овцете с 30 (тридесет) броя, при одобрение и във връзка с кандидатстване по мярка II.Д.1. „Стартова помощ за установяване на млади земеделски стопани в селското стопанство“ от Стратегически план за развитие на земеделието и селските райони на Република България за периода 2023-2027 година. 

 
Представено е Удостоверение за регистрация на животновъден обект № 10618 от 27.03.2026 г., издадено от ОДБХ на Пламенка Венециева Цветкова. Капацитет на животновъдния обект: 200 броя животни - овца.


Реализацията на инвестиционното предложение не налага изграждане на нова инфраструктура. Достъпът до имота е от съществуващата пътна инфраструктура.


По повод гореизложеното, възложителят е уведомен, че инвестиционното предложение като цяло представлява обект по Приложение № 2 на Закона за опазване на околната среда (т. 1, б. “д”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.


ІI. По отношение на изискванията на чл.31 от Закона за биологичното разнообразие (ЗБР): 


След направената справка се установи, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). 
 
Най-близо разположените защитени зони, на ок. 9.000 км, са BG0000487 „Божите мостове“ за опазване на природните местообитания и на дивата флора и фауна, обявена със Заповед № РД-241/22.03.2024г. (обн. ДВ, бр.35/19.04.2024г.) и BG0000594 «Божия мост - Понора» за опазване на природните местообитания и на дивата флора и фауна, обявена със Заповед № РД-262/31.03.2021г. на министъра на околната среда и водите (обн. ДВ, бр.41/18.05.2021г.).


Така заявеното инвестиционно предложение (ИП) попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.


Копие от писмото е изпратено до: Община Криводол, обл. Враца, 






/отговорено от РИОСВ-Враца на 14.10.2026г./

